CELEX: 62016CN0158
Language: lv
Date: 2016-03-16 00:00:00
Title: Lieta C-158/16: Lūgums sniegt prejudiciālu nolēmumu, ko 2016. gada 16. martā iesniedza Juzgado Contencioso-Administrativo n° 1 de Oviedo (Spānija) – Margarita Isabel Vega González/Consejería de Hacienda y Sector Público de la Administración del Principado de Asturias

13.6.2016   
            
            
               LV
            
            
               Eiropas Savienības Oficiālais Vēstnesis
            
            
               C 211/30
            
         
      Lūgums sniegt prejudiciālu nolēmumu, ko 2016. gada 16. martā iesniedza Juzgado Contencioso-Administrativo no 1 de Oviedo (Spānija) – Margarita Isabel Vega González/Consejería de Hacienda y Sector Público de la Administración del Principado de Asturias
      
      (Lieta C-158/16)
      (2016/C 211/38)
      Tiesvedības valoda – spāņu
      
         Iesniedzējtiesa
      
      
         Juzgado Contencioso-Administrativo no 1 de Oviedo
      
      
         Pamatlietas puses
      
      
         Prasītāja: Margarita Isabel Vega González
      
      
         Atbildētāja: Consejería de Hacienda y Sector Público de la Administración del Principado de Asturias
      
      
         Prejudiciālie jautājumi
      
      
                  1)
               
               
                  Vai jēdziens “darba nosacījumi”, uz kas minēts Padomes 1999. gada 28. jūnija Direktīvas 1999/70/EK (1) pielikumā ietvertā pamatnolīguma par darbu uz noteiktu laiku 4. klauzulā, ir jāinterpretē tādējādi, ka šis jēdziens ietver arī tiesisko situāciju, kad darba ņēmējs, kas pieņemts darbā uz noteiktu laiku vai arī īslaicīgā darbā un kas tiek ievēlēts nozīmīgā politiskā amatā, var, tāpat kā pastāvīgais darbinieks, lūgt un saņemt atļauju uz laiku pārtraukt darba attiecības ar darba devēju, lai, izbeidzoties parlamenta deputāta mandātam, atgrieztos savā amatā?
               
            
                  2)
               
               
                  Vai “diskriminācijas aizlieguma princips”, kas minēts Padomes 1999. gada 28. jūnija Direktīvas 1999/70/EK pielikumā ietvertā pamatnolīguma par darbu uz noteiktu laiku 4. klauzulā, ir jāinterpretē tādējādi, ka tam pretrunā ir tāda reģionālā tiesību norma kā Astūrijas firstistes [1985. gada 26. decembra] Likuma Nr. 3/1985 par Astūrijas firstistes civildienestu 59. panta 2. punkts, kas skaidri un viennozīmīgi liedz pagaidu ierēdņiem, kuri ir ievēlēti par parlamenta deputātiem, iespēju tikt atzītiem par īpašajā atvaļinājumā esošiem, lai gan šādas tiesības ir atzītas pastāvīgajiem ierēdņiem?
               
            
         (1)  OV L 1999, L 175, 43. lpp.